
A fogyasztók megítélése a sötét turizmusról és a sorozatgyilkosokhoz kapcsolódó attrakciókról

A tanulmány célja, hogy felmérje a sötét turizmus keresleti és kínálati oldalát, és egy átfogó képet adjon a sorozatgyilkosokhoz kapcsolódó attrakciókkal szembeni fogyasztói magatartásról primer és szekunder kutatások segítségével. A kutatás során a sötét turizmust mint fogalom került elemzésre annak morális kérdéseivel és okaival, majd a sorozatgyilkosokról készült egy alapos összefoglaló. Tíz város sorozatgyilkosokhoz kapcsolódó attrakcióiról készült tartalomelemzés, hogy bemutassa a különböző típusokat és az oda érkező látogatók tapasztalatait. Végül a fogyasztók véleményének megismerése érdekében kérdőívet készült három kontinens lakossága körében. Az eredmények azt mutatják, hogy a sorozatgyilkos attrakcióknak, bár a legtöbben megkérdőjelezik etikusságát, megvan a saját célközönsége. Vannak, akik szeretnének tanulni a sorozatgyilkosok pszichéjéről, míg mások félni és szórakoztatni akarnak egyszerre. A minta szűkössége miatt a demográfiai jellemzők alapján nem volt szignifikáns különbség, de jól látható, hogy akik sok valódi bűnügyi tartalmat fogyasztanak, azok fogékonyabbak a gyilkosságokhoz köthető látnivalókra.



